പ്രധാന്മന്ത്രി കിസാന് സമ്മാന് നിധി : ഇന്ന് 19,500 കോടി രൂപ കര്ഷകര്ക്ക് വിതരണം ചെയ്യും ന്യൂഡല്ഹി : പ്രധാന്മന്ത്രി കിസാന് സമ്മാന് നിധി പിഎംകിസാന് പദ്ധതിയുടെ കീഴിലുള്ള സാമ്ബത്തിക ആനുകൂല്യത്തിന്റെ അടുത്ത ഗഡു ഇന്ന് വിതരണം ചെയ്യും. പ്രധാനമന്ത്രി നരേന്ദ്ര മോദി വീഡിയോ കോണ്ഫറന്സ് വഴി പദ്ധതി ഉദ്ഘാടനം ചെയ്യും. കേന്ദ്ര സര്ക്കാര് പദ്ധതിയിലൂടെ 19,500 കോടിയിലധികം രൂപ കര്ഷകര്ക്ക് ഇന്ന് വിതരണം ചെയ്യും. 9 കോടി 75 ലക്ഷം കര്ഷക കുടുംബങ്ങള്ക്ക് കേന്ദ്രത്തിന്റെ ധനസഹായം ലഭിക്കും. ഉച്ചക്ക് 12.30 ന് നടക്കുന്ന ചടങ്ങില് പ്രധാനമന്ത്രി രാജ്യത്തെ അഭിസംബോധന ചെയ്ത ശേഷം കര്ഷകരുമായി സംവദിക്കും. കേന്ദ്ര കൃഷിമന്ത്രി നരേന്ദ്ര സിംഗ് തോറും ചടങ്ങില് പങ്കെടുക്കും. നരേന്ദ്ര മോദി സര്ക്കാറിന്റെ ജനകീയ പദ്ധികളിലൊന്നാണ് പ്രധാനമന്ത്രി കിസാന് സമ്മാന് നിധി. 6000 രൂപ കര്ഷക കുടുംബങ്ങള്ക്ക് പ്രതിവര്ഷം നല്കുന്നതാണ് പദ്ധതി. മൂന്നു ഘട്ടമായി 2000 രൂപ വീതം അര്ഹരായവരുടെ ബാങ്ക് അക്കൗണ്ടിലേക്ക് നേരിട്ട് ലഭ്യമാക്കുകയാണ്. പദ്ധതിയില്, 1.38 ലക്ഷം കോടി രൂപ ഇതുവരെ കര്ഷക കുടുംബങ്ങള്ക്ക് കൈമാറിയിട്ടുണ്ട്.